laion/Wikipedia-Exotic huggingface dataset:
הרחבה

האם התכוונתם ל... הרחבה (פירסינג) – הגדלה מכוונת של החור שהחלים, לשם ענידת תכשיטים מסוימים דראפט הרחבה – שיטה המשמשת ליגות ספורטיביות, במקרים בהם מוחלט על התרחבות והוספת מועדון חדש לליגה חבילת הרחבה – תוסף למשחק מחשב, משחק לוח, משחק קלפים או משחק תפקידים אשר מרחיבה את חוויית המשחקיות של משחק קיים כרטיס הרחבה – רכיב חומרה מסוג מעגל מודפס המוסף למחשב כדי לאפשר לו לבצע פעולות שלא תוכנן לבצע קודם, או כדי לייעל ביצועים של פעולות קיימות צו הרחבה – צו שמפרסם שר העבודה לשם הרחבת האוכלוסייה שעליה חל הסכם קיבוצי כללי הרחבה כמותית – בכלכלה: הגדלת ההיצע של הכסף שכונת הרחבה – שכונה חדשה ביישוב כפרי, המיועדת לתושבים מבחוץ במתמטיקה: הרחבת שדות – מצב שבו שדה אחד מכיל שדה אחר, באופן שפעולות החיבור והכפל בשדה הגדול מסכימות עם אלו המוגדרות בשדה הקטן הרחבה נורמלית – הרחבה אלגברית F ⊆ K {\displaystyle F\subseteq K} של שדות, כך שכל פולינום אי-פריק מעל השדה הקטן שיש לו שורש בשדה הגדול, מתפצל שם הרחבה ספרבילית – הרחבה של שדות שהפולינום המינימלי של כל איבר בה הוא ספרבילי הרחבה רדיקלית – הרחבת שדות הנוצרת על ידי סיפוח של ביטוי שורשי לשדה הבסיס
סיצ'י

סיצ'י (בהונגרית: Szűcsi [באיות אנגלי Szucsi]) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בסיצ'י מספר התושבים נמצא בירידה. כך, בשנת 1990 חיו בכפר 1,759 תושבים ובשנת 2021 רק 1,462 תושבים. באזור נמצאו ממצאים מתקופת הברונזה ומאז הוא מיושב לסירוגין. שמו הוזכר לראשונה בתעודות משנת 1267. יהודים חיו בסיצ'י במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא סיצ'י בוויקישיתוף אתר האינטרנט הרשמי של סיצ'י (בהונגרית) נתוני הכפר באתר הלמ"ס ההונגרי [l?language=he&s_id=&s_lastName=&s_firstName=&s_place=Szucsi&s_dateOfBirth=&cluster=true תיעוד יהודי סיצ'י שנרצחו בשואה] Collections Search - United States Holocaust Memorial Museum Search Results, collections.ushmm.org מפקדי האוכלוסין של יהודי הונגריה, 1993
בואו נפתח את זה

בואו נפתח את זה היא סדרת דוקו פסיכולוגית ישראלית בת 6 פרקים, שיצרה טלי גורן בשיתוף עם ד"ר איריס רייצס, הופקה על ידי קודה תקשורת שבבעלות רם לנדס, ושודרה במסגרת שידורי קשת בערוץ 2 בשנת 2008. הסדרה מתעדת שמונה אנשים – ארבע נשים וארבעה גברים בגילאי 30−55 – שנחשפים מול המצלמה בטיפול קבוצתי, בהנחייתם של הפסיכולוגית הקלינית ד"ר איריס רייצס וחנן שניר, פסיכודרמטיסט ובמאי הבית של התיאטרון הלאומי "הבימה" לשעבר. המסגרת בה מתועדים המשתתפים היא סדנה טיפולית שנמשכת שלושה ימים (72 שעות) ומשלבת טיפול קבוצתי דינאמי ופסיכודרמה, וכן פעילויות חברתיות שונות ללא המנחים, מחוץ למרחב הקבוצתי הטיפולי. המשתתפים נפגשים במטרה לגעת במקומות כואבים ובשאלות פתוחות העוסקות באופן ישיר או עקיף בקשרים בחייהם. מהות התהליך בסדנה: לנסות לקלף את המעטה החיצוני של כל אחד מהמשתתפים ולהתנקות מה"מסכות" – עד לנקודת השבירה בה נבחנים החיים מחדש. הסדרה שודרה בימים ראשון עד שלישי, במשך שבועיים רצופים, במטרה להעביר את תחושת האינטנסיביות של הטיפול וליצור רצף נכון ואותנטי בתהליך עבור הצופים בבית. המשתתפים תועדו במסך "מלוכלך" עם מצלמות בפריים, ללא איפור וללא סטיילינג. "בואו נפתח את זה" הייתה לאחת מתוכניות הטלוויזיה הישראליות הראשונות ששמו במוקד את הטיפול הפסיכולוגי בז'אנר שאינו דרמה והפכו את המצלמה לכלי תרפויטי. אחריה הגיעו סדרות דוקו ודוקו-ריאליטי נוספות, בהן "לאהוב את אנה" ו"חתונה ממבט ראשון". יורם זק, ששימש בתקופת השידור כמנהל התחום הדוקומנטרי בקשת, אמר על הסדרה כי היא "מביאה למסך אנשים הנמצאים בצמתים אישיים בחייהם. החשיפה עבורם הייתה חלק מהעניין אך המהות: רצון כנה לשנות דברים בחייהם. יוצרת הסדרה, טלי גורן, הצליחה להביא למסך מסמך אותנטי שמצליח לגעת, לרגש ולאפשר לצופים למצוא נקודות ממשק לאירועים בחייהם שלהם. ההחלטה על שיבוץ עוקב של הסדרה יום אחר יום נבעה מהרצון לשמר ככל האפשר את החוויה האינטנסיבית שעברו הגיבורים". טלי גורן, יוצרת הסדרה, היא מנהלת בעולם התקשורת הישראלי. ד"ר איריס רייצס התראיינה על החלטתה להנחות את הסדנה והסדרה: "המסר הוא שהיום פסיכולוגיה נעשית כתהליך אחראי, ושלכולנו יש מקום שהוא קצת פצע שאפשר להתבונן בו ושאפשר לפתוח אותו וזה לא הופך אותנו לאנשים מוזרים וביזאריים". עוד הוסיפה כי "לאנשים יש צורך להיחשף. כמו סוג של כאב שדווקא כשכל העולם יראה אותו, הוא מקבל איזושהי לגיטימציה. ואז, דווקא הנראות יוצרת תהליך של ריפוי". ביקורות והמלצות צפייה מיה אבידן, בטטות כורסה: המלצות צפייה, באתר nrg‏, 13 באפריל 2008 רותה קופפר, עשרה דברים לראות הערב, באתר הארץ, 13 באפריל 2008 אורי קליין, הארץ, מה זה אותנטי?, באתר הארץ, 14 באפריל 2008 לי-אור אברבך, ‏טלי גורן סמנכ"לית רגולציה ותקשורת שיווקית בקשת, באתר גלובס, 25 בנובמבר 2010 יעל גאוני, ‏מפרמטות, באתר גלובס, 4 בנובמבר 2008 רותה קופפר, סוף עידן ההדחקה, באתר הארץ, 8 באפריל 2008 לי-אור אברבך, ‏טלי גורן: "קיימת אשליה בשוק לגבי עוצמתו וחוזקו של ערוץ 2", באתר גלובס, 10 במרץ 2010 מיכל גלנטי, ‏הלאונג' קשת רואה רחוק, באתר מעריב אונליין, 2 בדצמבר 2018 מירב קריסטל, בואו לא, באתר ynet, 22 באפריל 2008
סופר יודה

סופר יודה היא רשת מרכולים ישראלית הפועלת בתל אביב. הרשת הוקמה בשנת 2013 על ידי יהודה גואטה. בשנת 1995 החל גואטה בהפעלת סופר מרקט ברחוב ריינס בתל אביב. בשנת 2000 נכנס לשותפות בסופרמרקט בצפון תל אביב שנקרא "סופר באבא". בשנת 2007 בעקבות הפרדות עסקית של השניים, המשיך שותפו בהפעלת הסופרמרקט במיקומו המקורי, וגואטה הקים רשת חדשה הנושאת אותו שם של הסופרמרקט. בעקבות תביעה משפטית חויב גואטה לשנות את שם הרשת, ושמה שונה ל"סופר יודה". סניפי הרשת הוקמו כולם ברחבי תל אביב, והם פועלים במתכונת של 24/7. בשנת 2021 רכשה חברת פז את הרשת תמורת 170 מיליון ש"ח, ובכך הצטרפה הרשת לפעילות הקמעונאית של החברה, בנוסף לרשת Yellow שלה. בעת המכירה לפז מנתה הרשת 16 סניפים. אתר האינטרנט הרשמי של סופר יודה עדי דברת-מזריץ, "החבר נרצח והוא עזב את עולם הפשע": כך נהפכה סופר יודה לרשת בשווי 120 מיליון שקל, באתר TheMarker‏, 13 באוגוסט 2020 גולן חזני, "מכרתי את סופר יודה כי ילדיי דתיים, והפתיחה בשבת הפריעה להם מאוד", באתר כלכליסט, 7 במרץ 2021 עדי דברת-מזריץ, "החבר נרצח והוא עזב את עולם הפשע": כך נהפכה סופר יודה לרשת בשווי 120 מיליון שקל, באתר TheMarker‏, 13 באוגוסט 2020 יורם גביזון, פז רכשה את סופר יודה ב-170 מיליון שקל ומתכננת להכפיל אותה בתוך שלוש שנים, באתר TheMarker‏, 7 במרץ 2021 גולן חזני, הבעלים של סופר יודה על המכירה לפז: "אני צעיר, אבל קשה להתפתח לבד", באתר כלכליסט, 9 באוגוסט 2020
אליאס ג'וליאנוס

אליאס ג'וליאניוס (בערבית: الياس جوليانوس; נולד 2 מאי 1975) הוא זמר ערבי-ישראלי שגר בחיפה. אליאס ג'וזיף ג'וליאנוס, זמר ערבי ישראלי, יליד חיפה וגר באותה עיר. את לימודיו התחיל בבית ספר נזירות נצרת ביסודי שם המשיך גם בתיכון. כבר בגיל 10 השתתף בתחרות הזמר הארצית לשיר הצרפתי וזכה במקום הראשון כאשר שר את השיר "אמא" (בצרפתית: Une Maman) של הזמר לואיג'י ורדרמה. את לימודיו האקדמיים המשיך באוניברסיטת חיפה, בחוג למוזיקה ובחוג ללימודים רב תחומיים, קיבל תואר ראשון בשנת 2016, ואת התואר השני קיבל בשנת 2019. בשנת 1997 הקים את להקתו "סהאר" (בערבית: سهر). השיר "סהרנא כל אל-ליל" (בערבית: سهرنا كل الليل, תרגום לעברית: נשארנו ערים כל הלילה) של ג'וליאנוס נבחר לשיר השנה בקול ישראל בערבית בשנת 2014. בהמשך נבחר הזמר אליאס ג'וליאנוס לתואר זמר השנה על ידי מאזיני קול ישראל בערבית בשנת 2009. לזמר אלבומים רבים, מהם אלבום תחת הכותרת "אני מאתגר את העולם" (תכתיב בעברית: "אתחדא אל-עאלם", בערבית: اتحدى العالم) שהופק בשנת 2007 על ידי חברת התקליטים ניו סאונד. ביוני 2020 הופיע אליאס ג'וליאנוס בפני ועדת החינוך והתרבות כנציג האמנים הערביים בישראל בכדי להציג עמדתם, מצבם והאתגרים העומדים בפניהם בזמן הקורונה. בשנת 2022 הוא הוציא שיר על אלימות בחברה הערבית. אליאס ג'וליאנוס, באתר Discogs (באנגלית) אליאס ג'וליאנוס, ברשת החברתית פייסבוק אליאס ג'וליאנוס, ברשת החברתית ושירות וידאו יוטיוב אליאס ג'וליאנוס, ברשת החברתית אינסטגרם سباق الأغنيات السنوي لفناني البلاد 2014, بلدنا 48 | Baladna 48 (בערבית) عالم الفن | سباق الأغنيات السنوي لفناني البلاد 2014 | موقع الغزال, www.elgzal.com מאזיני קול ישראל בערבית בחרו במירה עווד לזמרת השנה, באתר www.news1.co.il נציגי מוסדות התרבות בוועדת החינוך, התרבות והספורט של הכנסת: שמחים על המתווה של שר התרבות ושר האוצר אך יש בעיות נוספות הדורשות פתרון, באתר main.knesset.gov.il https://103fm.maariv.co.il/programs/media.aspx?ZrqvnVq=IJMKIM&c41t4nzVQ=FJF
הביתה!

הביתה! (באנגלית: Back to the Outback, "בחזרה לאאוטבק") הוא סרט הרפתקאות קומי אמריקאי-אוסטרלי בהנפשה ממוחשבת, שבוים על ידי קלייר נייט והארי קריפס שהשני כתב את התסריט יחד עם גרגורי לסאנס. בגרסת המקור של הסרט, בשפה האנגלית, מדבבים איילה פישר, טים מינצ'ין, אריק באנה, גאי פירס, מירנדה טספל, אנגוס אימרי, קית' אורבן וג'קי ויבר. הסרט הופק על ידי החברות נטפליקס אנימציה, Reel FX Animation Studios ו-Weed Road Pictures והפיקה אותו דניאלה מזוקאטו. הסרט עלה לשידור בנטפליקס ב-10 בדצמבר 2021. איילה פישר/נעמה כתבי - מאדי, נחשית טובת לב טים מינצ'ין/יובל בינדר - פריטי בוי, קואלה חמוד ונוראי אריק באנה/גדי לוי - צ'אז, שומר גן החיות אשר רודף אחר מאדי והחבורה גאי פירס/ערן מור - פרנק, עכביש שעיר ודחוי מירנדה טספל/טליה ברקאי - זואי, מולך קוצני בעלת ביטחון עצמי אנגוס אימרי/דן קיזלר - נייג'ל, עקרב רגיש קית' אורבן/דן שצברג - דאג, קרפד ענק ג'קי ויבר/אורנה כץ - ג'קי, תנינה ב-30 בנובמבר 2020, הכריזה נטפליקס על סרט האנימציה "Back to the Outback" אשר עומד לצאת לאור מאוחר יותר בשנת 2021. באוקטובר 2021, נודע כי הסרט ישודר ב-10 בדצמבר 2021. בנובמבר של אותה שנה נודע כי הסרט יוקרן לתקופה מוגבלת ב-3 בדצמבר 2021 בבתי קולנוע נבחרים לפני שידור הסרט בנטפליקס. אתר האינטרנט הרשמי של הביתה! (בשפות מרובות) "הביתה!", במסד הנתונים הקולנועיים IMDb (באנגלית) "הביתה!", באתר נטפליקס "הביתה!", באתר AllMovie (באנגלית) "הביתה!", באתר Rotten Tomatoes (באנגלית) "הביתה!", באתר Metacritic (באנגלית) "הביתה!", במסד הנתונים הקולנועיים KinoPoisk (ברוסית) הביתה!, במיזם "אישים" לתיעוד היצירה הישראלית McNary, Dave (30 בנובמבר 2020). "Eric Bana, Isla Fisher, Guy Pearce Voicing Netflix's Animated 'Back to the Outback'". Variety. נבדק ב-30 בינואר 2021. {{cite web}}: (עזרה) Milligan, Mercedes (30 בנובמבר 2020). "Netflix Heads Down Under with 'Back to the Outback' Movie in 2021". Animation Magazine. נבדק ב-30 בינואר 2021. {{cite web}}: (עזרה) Grobar, Matt (14 באוקטובר 2021). "'Back To The Outback' Teaser, Premiere Date: Netflix's Starry Animated Pic Sees Deadly Creatures Break Out Of Australian Zoo". Deadline Hollywood. נבדק ב-14 באוקטובר 2021. {{cite web}}: (עזרה)
גנתוסטומולידה

גנתוסטומולידה או תולעי לסת (שם מדעי: Gnathostomulida) היא מערכה המונה 100 מינים של בעלי חיים קטנים דמויי תולעת החיים באוקיינוסים. בעבר הגנתוסטומולידים השייתכו למערכה תולעים שטוחות (Platyhelminthes) אך על פי מחקרים מולקולריים הם נחשבים כקרובים יותר למערכת הגלגיליות (Rotifera). הגנתוסטומולידים בעלי גוף שקוף ודק מאוד ודומים לתולעים. אורכם 0.5 עד 1 מילימטר. הגוף של הגנתוסטומולידים מחולק ל4 חלקים: ראש, גב, בטן וזנב. הם חסרי חלל גוף (אנ'), מערכת נשימה ומחזור דם אך הם בעלי מערכת עיכול קטנה חסרת פי טבעת אמיתי. מערכת העצבים של הגנתוסטומולידים מוגבלת לחלק האחורי של הגוף. איברי החישה היחידים של הגנתוסטומולידים הם ריסים שנמצאים באזור הראש. הגנתוסטומולידים בעלי אשכים ושחלות יחד וכמו מרבית בעלי החיים הקיימים הם בעלי סימטריה דו-צדדית. הגנתוסטומולידים מטילים ביצים שמהם בוקעות גרסאות קטנות של הבוגר ללא שלב הפגית. הגנתוסטומולידים חיים בקרקעית הים וניזונים בעזרת הפה שנמצא מאחורי הראש מאורגניזמים קטנים אחרים החיים בחול. מערכת גנתוסטומולידה מונה שתי סדרות: סדרה Filospermoidea משפחה Haplognathiidae משפחה Pterognathiidae סדרה Bursovaginoidea מדיה וקבצים בנושא גנתוסטומולידה בוויקישיתוף גנתוסטומולידה, באתר ITIS (באנגלית) גנתוסטומולידה, באתר NCBI (באנגלית) גנתוסטומולידה, באתר האנציקלופדיה של החיים (באנגלית) גנתוסטומולידה, באתר GBIF (באנגלית) Robert D. Barnes, Invertebrate Zoology, Saunders College, 1980, ISBN 978-0-03-056747-6. (באנגלית) Gnathostomulida, www.gbif.org (באנגלית) ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
כסרה

כסרה (בערבית: الكَسْرَة, בתעתיק מדויק: אלכַּסְרַה) (‏-ِ‏) היא אחת מתנועות התשכיל בשפה הערבית. הפירוש המילולי של המילה "כסרה" הוא "שבירה, שבר". האות המאריכה של כסרה היא יא. כאשר מתעתקים מערבית נהוג להחליף כסרה בחיריק וכאשר היא מלווה ביא – בחיריק מלא. הכסרה מסומנת כקו אלכסוני מתחת לאות. אך כאשר כסרה ושַׁדַּה מופיעות שתיהן באותה אות, הכסרה יכולה להופיע מתחת לאות, או בין השַׁדַּה לאות. הכסרה מציינת תנועה סגורה קדמית בלתי-מעוגלת, /i/, קצרה, בדומה לחיריק העברי. האות המאריכה של כסרה היא יא (ﻱ) ובהופעתה גורמת להגיית /iː/. אף על פי שבאופן עקרוני ערבית ספרותית לא מכילה צליל e, במקרים מסוימים, כמו בדיפתונגים או ב"תנווין אלכַּסְר", ההגייה המקובלת גם בניב הספרותי היא [e]. בפרסית, הכסרה מכונה זיר (زير) ומבוטאת /e/. מדיה וקבצים בנושא כסרה בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
רודולפו אמאדו

רודולפו אמאדו (בפורטוגזית: Rodolfo Amoedo;‏ 11 בדצמבר 1857 – 31 במאי 1941) היה צייר ומעצב ברזילאי. התעניינותו באמנות ובקישוט החלה כאשר חבר משפחה (שהיה סופר) הזמין אותו לעבוד בתיאטרון סאו פדרו שהוקם באותה העת. בשנת 1873, הוא נרשם לבית ספר לאמנות בריו דה ז'ניירו - שם למד אצל ויקטור מאיירליס. בשנה שלאחר מכן, הוא עבר לאקדמיה האימפריאלית דה בלס ארטס. מוריו שם כללו את ז'ואאו זפרינו דה קוסטה, אגוסטיניו חוסה דה מוטה והפסל פרנסיסקו מנואל צ'אבס פינהיירו. בשנת 1878, ציורו על "הבל הקורבן" זיכה אותו במלגת מסע ללימודים באירופה. מ-1879 עד 1887 חי ולמד בפריז. בתחילה, הוא למד באקדמיה ז'וליאן, אך לבסוף הצליח להירשם לאקול דה-בו-ארט בשנת 1880, שם קיבל את הדרכתם של אלכסנדר קבנל, פול בודרי . מ-1882 עד 1884, הוא השתתף בסלון תוך פיתוח הנושאים העיקריים שלו של מיתולוגיה, ואירועים תנ"כיים. בשובו לריו דה ז'ניירו ב-1888, הוא מונה לפרופסור של כבוד באקדמיה, אך למעשה לימד באסקולה פוליטכניקה וערך את התערוכה האישית הראשונה שלו. הוא זכה במדליית זהב בתערוכה ב-1908. מאוחר יותר הוא הפך לפרופסור בבית ספר לאמנות, שם עודד סטודנטים לחקור את מדיות הציור השונות (טמפרה, צבעי מים וכו'). הוא גם שימש כסגן דירקטור וממלא מקום בכמה הזדמנויות. בנוסף לבדי הקנבס שלו, הוא צייר עבור האספה הלאומית, הספרייה הלאומית והתיאטרון של ריאו דה ז'נרו. שנתיים לאחר מכן, הוענקה לו הקתדרה השנייה בבית הספר לציור, תפקיד בו החזיק עד 1934. בין תלמידיו הידועים ביותר היו האחים ארתור וז'ואאו טימוטיאו דה קוסטה, אליסאו ויסקונטי וקאנדידו פורטינארי. מדיה וקבצים בנושא רודולפו אמאדו בוויקישיתוף DezenoveVinte: RODOLPHO AMOÊDO (Rodolfo Amoedo), www.dezenovevinte.net 19&20 - As pinturas indianistas de Rodolfo Amoedo, por Marcelo Gonczarowska Jorge, www.dezenovevinte.net Instituto Itaú Cultural, Rodolfo Amoedo, Enciclopédia Itaú Cultural
ויקטור מאיירליס

ויקטור מאיירליס דה לימה (בפורטוגזית: Victor Meirelles;‏ 18 באוגוסט 1832 – 22 בפברואר 1903) היה צייר ברזילאי, הידוע בעיקר בזכות יצירותיו הקשורות לתרבות ולהיסטוריה של ברזיל. הוריו היו מתיישבים חדשים מפורטוגל. הוא הפגין כישרון מוקדם לאמנות, והפיק את עבודתו הידועה הראשונה (נוף של האי סנטה קתרינה), בגיל ארבע עשרה. עבודה זו הרשימה את ז'רונימו קואלו, יועץ אימפריאלי, שהביא את מיירליס לריו דה ז'ניירו והכיר לו את מנהל האקדמיה האימפריאלית דה בלאס ארטס. הוחלט שהאקדמיה תיקח אחריות על חינוכו, והוא נרשם לשם ב-1847 ונשאר עד 1852. באותה שנה, הציור שלו "יוחנן המטביל בכלא" זיכה אותו במלגת לימודים לאירופה. הוא עבר דרך פריז, אף שבילה את רוב זמנו בפירנצה וברומא, שם למד באקדמיה די סן לוקה. בשנת 1856, הוא חזר לפריז ונשאר עד 1860. במהלך תקופה זו, הוא למד באקול דה בו ארט, ושכלל את הטכניקה שלו עם פול דלארוש. בהיותו שם הוא שמר על קשר עם המנטור שלו באקדמיה האימפריאלית, שהציע את הנושא לאחת מיצירותיו הידועות ביותר של מיירליס, "Primeira Missa no Brasil" (המיסה הראשונה בברזיל). שלקח לו שנתיים להשלים. מאז הציור הופיע בספרי לימוד רבים, ועל שטר 1,000 קרוזיירו. עם שובו לברזיל העניק לו הקיסר פדרו השני את מסדר ישו והפך אותו לאביר במסדר הוורד. הוא גם הפך לפרופסור כבוד באקדמיה ולאחר מכן קיבל את הקתדרה לציור היסטורי. ב-1868, הוא בילה על סיפון מספר ספינות מלחמה כדי להשלים הזמנה לציורי היסטוריה ימית, ובמהלך העשור הבא, ביצע עבודות רבות עבור המשפחה הקיסרית. בשנת 1879 הוצג באקדמיה האימפריאלית ציורו הענק של הקרב השני בגוארראפס, לצד ציור של פדרו אמריקו (אנ'), המתאר את קרב אווי. מאיירלי ואמריקו היו כבר מסוכסכים זה עם זה על רקע עבודה קודמת, והמבקרים החלו לשים לב לפרטים הדומים ולהאשים את מיירליס בפלגייט. המחלוקת הופיעה בעיתונות המקומית במשך חודשים אבל, ככל הנראה, מעולם לא הושגו מסקנות. בשנת 1885, הוא לקח על עצמו את הפרויקט השאפתני ביותר שלו; פנורמה של ריו דה ז'ניירו כפי שהיא נראית ממורו דה סנטו אנטוניו, גבעה במרכז העיר. בסיועו של אנרי לנגרו (1830–1915), צייר בלגי שהגיע מצפון אפריקה כדי לעבוד על הפרויקט, הוא הושלם ב-1888. בתחילה הוא הוצג בבריסל, שם הוא נוצר, וזכה במדליית זהב בתערוכה העולמית (1889). לאחר הכרזת הרפובליקה הברזילאית ב-1889, מיירליס ואמנים אחרים הקשורים למלוכה הוסרו מתפקידם באקדמיה האימפריאלית. אף על פי שבאופן רשמי הוא הודח בשל גילו. ב-1893 הוא ניסה להקים בית ספר פרטי, אך לא הצליח. ללא מספיק משאבים, הוא הציג את הפנורמה שלו על ריו דה ז'ניירו בבקתה וגבה 1,000 כסף מכל מבקר. לבסוף הוא שקע בעוני וחלה. הפנורמה שלו הוכנסה למחסן שם ניזוקה ונזרקה. הוא מת בביתו הצנוע במהלך חגיגות הקרנבל של יום ראשון בבוקר. מדיה וקבצים בנושא ויקטור מאיירליס בוויקישיתוף Instituto Itaú Cultural, Victor Meirelles, Enciclopédia Itaú Cultural Biography and appreciations of Meirelles Chronology
מאיר בינג

מאיר בינג (נולד: 17 בדצמבר 1975) הוא איש ניהול ישראלי, מנכ"ל האוניברסיטה הפתוחה. כיהן כמנכ"ל המשרד לשוויון חברתי וקידום מעמד האישה. בינג גדל והתחנך בירושלים. הוריו הם סוני לבית שפץ, עובדת סוציאלית במקצועה, שעלתה לארץ משווייץ, ויעקב בינג ששירת במשטרת ישראל ופרש לגמלאות בדרגת תת ניצב, שעלה מצרפת. דודתו (אחות אמו) היא במאית התיאטרון עדינה טל, שהקימה את תיאטרון נא לגעת ששחקניו הם חירשים-עיוורים. לאחר שירותו הצבאי למד באוניברסיטה העברית בירושלים וסיים שם תואר ראשון במדעי המחשב ומתמטיקה, ושני תארים שניים: אחד במדעי המחשב והשני בכלכלה. בינג עבד באגף התקציבים במשרד האוצר במשך כעשור, והגיע לתפקיד סגן הממונה על התקציבים במשרד, והאחראי על מערכת הביטחון במשרד. בין השנים 2014 ל-2018 שימש בינג כמשנה למנכ"ל החברה למתנ"סים. בינג סייע בתהליך ההבראה של החברה, שנקלעה לקשיים כלכליים. בין השנים 2018 ל-2021 שימש בינג בתפקיד סמנכ"ל הכספים של האוניברסיטה העברית בירושלים, בתקופה בה חתמה האוניברסיטה על הסכם הבראה ותוכנית התייעלות בהיקף של כ-700 מיליון שקלים חדשים עם משרד האוצר. בחודש נובמבר 2021 הכריזה מירב כהן, השרה לשוויון חברתי, כי בינג נבחר לתפקיד מנכ"ל המשרד, בכפוף לאישור נציבות שירות המדינה ולאישור הממשלה. ב-12 בדצמבר אישרה הממשלה את מינויו לתפקיד. עם החלפת הממשלה המשיך בינג לכהן כמנכ"ל המשרד תחת השר עמיחי שיקלי. בפברואר 2024 החליפה את השר שיקלי השרה מאי גולן, שמונתה לתפקיד השרה לשוויון חברתי וקידום מעמד האישה (איחוד של המשרד לשוויון חברתי עם המשרד לקידום מעמד האישה). גולן טענה שהתקציבים שהעביר המשרד לחברה הערבית עברו בפועל למשפחות פשע, ופיטרה את בינג, במטרה להחליפו במירב שטרן, שכיהנה כמנכ"לית המשרד לקידום מעמד האישה. בינג הגיב כי טענתה של השרה חסרת ביסוס, אינה מגובה על ידי המערכת הביטחונית, וכי מרבית הכסף מושקע בתשתיות ולא מועבר ישירות לרשויות הערביות. עוד ציין בינג כי גורמים מקצועיים טוענים כי הפסקת הזרמת הכספים לחברה הערבית מהווה איום אסטרטגי על מדינת ישראל. בינג נכנס לתפקיד מנכ"ל האוניברסיטה הפתוחה ב-1 ביוני 2024 והחליף בתפקיד את רות שהם, המנכ"לית היוצאת. בינג מתגורר בירושלים, נשוי, ואב לארבעה. בינג הוא רץ מוכשר, המתמחה במרחקים בינוניים וארוכים. בשנים האחרונות הוא מתאמן במועדון "הרוח השנייה" בירושלים, ואף השלים ריצות מרתון בתחרויות ברחבי העולם. מאיר בינג, ברשת החברתית פייסבוק שאול אמסטרדמסקי, היו-יו של משרדי הממשלה: המנגנון של מנכ"ל המשרד לשוויון חברתי, 22 בינואר 2024, המנגנון עם שאול אמסטרדמסקי, כאן המידע מתוך דף הפייסבוק של בינג דני זקן, ‏השרה מירב כהן הודיעה על מינוי מנכ"ל למשרד לשוויון החברתי, באתר גלובס, 9 בנובמבר 2021 מובילים באקדמיה, מחזור ב', 2020 עמרי זרחוביץ', ‏האתגר של האוני' העברית: חיסול חוב של 1.8 מיליארד שקל, באתר גלובס, 28 בפברואר 2018 ליאור דטל, בדרך להסכם החילוץ: האוניברסיטה העברית מינתה את מאיר בינג לסמנכ"ל הכספים, באתר TheMarker‏, 20 בפברואר 2018 הודעת מזכיר הממשלה בתום ישיבת הממשלה מיום 12 בדצמבר 2021 צבי זרחיה, מאי גולן מפטרת את מנכ"ל המשרד לשוויון חברתי מאיר בינג, באתר כלכליסט, 13 בפברואר 2024 צבי זרחיה, מהמנכ"ל המפוטר נגד השרה גולן: "הטענה לזליגת כסף לגורמי פשע במגזר הערבי - אינה מבוססת", באתר כלכליסט, 13 בפברואר 2024 ירדן בן גל הירשהורן, מאיר בינג עונה למאי גולן: אין ביסוס לטענה שתקציבי החברה הערבית עוברים לפשיעה, באתר TheMarker‏, 13 בפברואר 2024
קריסטן ג'וראס

קריסטן ג'וראס (באנגלית: Kristen Juras; נולדה ב-16 באוקטובר 1966) היא פוליטיקאית ומשפטנית אמריקאית, המכהנת כסגנית מושל מונטנה מאז ינואר 2021. היא חברת המפלגה הרפובליקנית. ג'וראס גדלה בחווה חקלאית בבעלות משפחתה בסמוך לעיר קונראד שבמונטנה. בשנת 1973 השלימה את לימודיה התיכוניים בתיכון העירוני של קונראד. ב-1977 קיבלה תואר ראשון מאוניברסיטת מונטנה, ובמהלך 1982 השלימה לימודי תואר שני במשפטים מבית הספר למשפטים של אוניברסיטת ג'ורג'יה. ג'וראס עסקה בעריכת דין פרטית בג'ורג'יה ובאוקלהומה סיטי בטרם שבה אל מונטנה ב-1988. היא עבדה כמרצה מן החוץ בבית הספר למשפטים ע"ש אלכסנדר בלווט השלישי של אוניברסיטת מונטנה. בבחירות 2016 התמודדה ג'וראס על מושב בבית המשפט העליון של מונטנה, כאשר התפנה בידי פטרישיה או'בריאן קוטר. אמנם היא העפילה לבחירות הכלליות, אך הפסידה לדירק סנדפור. במרץ 2020, בחר גרג ג'יאנפורטה, נציגה היחיד של מונטנה בבית הנבחרים של ארצות הברית, בג'וראס כעמיתתו למירוץ לקראת בחירות 2020. הם זכו במועמדות המפלגה הרפובליקנית לאחר הבחירות המקדימות, והתמודדו מול סגן המושל המכהן מייק קוני וחברת בית הנבחרים המדינתי קייסי שריינר בבחירות הכלליות בנובמבר. ג'יאנפורטה וג'וראס זכו בבחירות, והושבעו לתפקידיהם ב-4 בינואר 2021. מדיה וקבצים בנושא קריסטן ג'וראס בוויקישיתוף קריסטן ג'וראס, ברשת החברתית פייסבוק Supreme court candidates’ experience varied, באתר valleyjournal.net‏, 12 באוקטובר 2016 (באנגלית) AP‏, Sandefur Elected Montana's Next Supreme Court Justice, באתר Montana Public Radio‏, 9 בנובמבר 2016 (באנגלית) סיבורן לארסון, Gianforte, 1st GOP governor in 16 years, sworn in, באתר Helena Independent Record‏, 4 בינואר 2021 (באנגלית)
טובעת בספק

טובעת בספק (באנגלית: The Drowning) היא מיני-סדרה בריטית בת ארבעה פרקים מסוגת דרמת מתח, שיצרו וכתבו פרנצ'סקה בריל ולוק ווטסון. הסדרה שודרה לראשונה בערוץ 5 הבריטי בארבעה לילות רצופים החל מ-1 בפברואר 2021. בסדרה מככבים ג'יל האפפני, ג'ונאס ארמסטרונג, רופרט פנרי-ג'ונס, ודברה פינדלי. ג'ודי נמצאת בקשיים כלכליים ומתקשה לנהל את העסק שלה. היא מנסה לשקם את חייה אחרי שבנה בן הארבע, טום, טבע באגם. גופתו לא נמצאה מעולם. עשר שנים אחר כך, היא רואה נער שנראה דומה מאוד לבנה הנעדר בגיל מבוגר יותר. היא מתמודדת עם חוסר אמון מצד בני משפחתה והמשטרה, אבל היא נחושה בדעתה לגלות את האמת. ג'יל האפפני – ג'ודי וולש ג'ונאס ארמסטרונג – ג'ייסון וולש קודי מולקו – דניאל טאנר רופרט פנרי-ג'ונס – מארק טאנר דברה פינדלי – לין וולש ג'ייד אנוקה – יסמין דארה דוואני – בן גילמור באבס אולוסאנמוקון – אדה דירדרי מולינס – קייט גילמור הסדרה "טובעת בספק" צולמה בדבלין בירת אירלנד ובסביבותיה. "טובעת בספק", במסד הנתונים הקולנועיים IMDb (באנגלית) "טובעת בספק", באתר Rotten Tomatoes (באנגלית) "טובעת בספק", במסד הנתונים הקולנועיים KinoPoisk (ברוסית) "Channel 5 Sets Premiere Date For 'The Drowning'". TVWise (באנגלית בריטית). 2021-01-22. נבדק ב-2021-05-05. Carr, Flora (2021-01-27). "When is Channel 5 thriller The Drowning on TV?". Radio Times (באנגלית). נבדק ב-2021-05-05. Carr, Flora (2021-01-31). "The Drowning's Jill Halfpenny: 'By the time I finished the show, I had an emotional hangover'". Radio Times (באנגלית בריטית). נבדק ב-2021-05-05. Chilton, Louis (2021-02-01). "Jonas Armstrong's best roles before The Drowning". The Independent (באנגלית). נבדק ב-2021-05-05. "The Drowning filming locations: Where was the Channel 5 drama filmed?". Heart FM (באנגלית בריטית). 2021-02-01. נבדק ב-2021-05-05.
רכס לילי

רכס לילי (באנגלית: Lillie Range) הוא רכס הרים, בהרי המלכה מוד, באזור חוף דופק של שטח חסות רוס שבאנטארקטיקה. הרכש משתרע לכיוון צפון, מהרי הנסיך אולף (בקרבת הר פישר), ועד למדף הקרח רוס. ברכס לילי נמצאים ההרים הול, דניאל, קרבס ומייסון. שמו של הרכס ניתן לו על ידי משלחת הסקר הגאולוגי האנטארקטי של ניו זילנד (New Zealand Geological Survey Antarctic Expedition), אשר חקרה את אנטארקטיקה בין השנים 1963 – 1964. הרכס נקרא על שם א. ר. לילי (A.R. Lillie), פרופסור לגאולוגיה באוניברסיטת אוקלנד - בעיר אוקלנד שבניו זילנד. רכס לילי באתר הגאזט האנטארקטי של ממשלת ניו זילנד רכס לילי באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מרכס לילי לאתרים סמוכים ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע היסטורי וגאוגרפי